Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
 LUGAL ME EN ŠA₃ TA UR SAG ME EN 
 AN DUN GI ME EN BA TU UD NE EN NA TA UŠ KAL GA ME EN 
 PIRIG IGI |HI.GIR₃| |GAL.BUR₂| E TU DA ME EN 
 LUGAL AN UB DA 4(DIŠ) BA ME EN 
 NA GAD |PA.LU| SAG MI GA ME EN 
 |NUN&NUN| IG AN KUR KUR RA ME EN 
 TUR |IGI.DIB| TU DA AN |SAL.TUG₂| GUL |HI×BAD| ME EN 
 ŠA₃ GI |IGI.RU| DA AN KU₃ GA ME EN 
 LU₂ NAM TAR RA AN EN KID LAL ME EN 
 AN DUN GI KI |NINDA₂×NE| AN |SAL.TUG₂| KID LAL ME EN 
 SAL ZI KA GA AN |SAL.TUG₂| TU RA ME EN 
 |GIŠ.TUG₂.PI| SUM MA AN EN KI |HI×BAD| ME EN 
 LUGAL KAL GA AN |ŠEŠ.KI| A ME EN 
 PIRIG KA DUH A AN UD |IGI.DIB| ME EN 
 AN DUN GI HI LI A |IGI.RU| DA AN MUŠ₃ ME EN 
 ANŠE GIR₂ NUN NA KASKAL E |U.GUD| |IGI.DIB| ME EN 
 ANŠE KUR RA |HI×AŠ₂| RA AN NA KUN SUD SUD ME EN 
 |ANŠE.ARAD| AN GIR₃ NA DU@s E KIN GA₂ ME EN ANŠE AN GIR₃ DU@s E KI |NINDA₂×NE| ME EN 
 DUB SAR GAL ZU AN |ŠE.NAGA| |HI×BAD| ME EN 
 NAM UR SAG MU DIM₂ NAM KAL GA MU DIM₂...
 |GIŠ.TUG₂.PI| GA₂ ŠU HU MU NI |U.GUD| |A.AN| 
 KA GI NA BI HA MA DA DI |A.AN| 
 GAR SI DI E KI HA BA |NINDA₂×NE| GA₂ |A.AN| 
 GAR |NE.RU| E KI LA BA RA |NINDA₂×NE| GA₂ |A.AN| 
 KA GAR |NE.RU| KA GA |IGI.UR| HA BA RA GIG GA |A.AN| 
 AN DUN GI ME EN LUGAL KAL GA SAG BI EŠ₂ |UD.DU| A ME EN 
 A₂ NUN IG ZAG ŠE NI EŠ₂ HUL₂ LA NI ME EN NA KID |U.U.U| 
 GIR₃ HU MU GUR KASKAL KALAM@g MA KID SI GAN MI DI DI 
 |KASKAL.BU| HU MU GI E₂ GAL LA GAN NE KAK 
 ZAG BA GIŠ SAR GAN NE DU KI NI₂ DUB₂ BU GAN NE GAR GAN NE TUM KAK 
 ZAG BA <unk> BI KI RI IB DU GAN BI IG 
 KI BI LU₂ ZU A GAN IM MI KU 
 SIG TA DU IGI NIM TA DU E 
 A₂ |MUŠ₃.DI| BI EŠ₂ NI₂ GAN IB IGI TE EN TE EN 
 UŠ |HI×AŠ₂| RA AN NA DU KASKAL E MI BA AN DA DI A 
 URU KAK A DIM₂ ZI NI HA BA IGI IN |NIM×GAN₂@t| 
 MU MU UD |U.GUD| NI A AŠ GA₂ GA₂ NE KA TA NU RU BU NE 
 UB MU KALAM@g MA AK AK NE DAG DAG E NE 
 KA TAR MU KUR KUR RA SI IL LI NE 
 HI TUK ME EN |A₂.KAL| MU TUM ZI GI DU@s E |KA×A| DI NE 
 |EN.KID| KI TA SIG₄ |ŠEŠ.AB@g| KI MA EŠ₂ 
 |KASKAL.BU| DIŠ DIM₂ ŠU LAGAB LAGAB DA ŠA₃ MU HA MA AB KA 
 PIRIG NAM DUN BI TA NU SAG@g |IGI.DIB| PIRIG BA DU BA ME EN 
 TUG₂ GAR NE TUR DA TUM GA₂ BA KAK 
 TU HU |NUN&NUN| <unk> SAG@g BI RI LA DIM₂ A₂ MU HU MU SUD SUD 
 |AN.IM.DUGUD| HU KUR BI EŠ₂ IGI IL₂ LA DIM₂ HI MU HU MU BAD BAD 
 URU MA DA KI GAR GAR RA MU HA MA |DU&DU| |DU&DU| GI |U.U.U| |A.AN| 
 KALAM@g SAG MI GA |LAGAB×(GUD&GUD)| DIM₂ LU A |IGI.E₂| HI HA MA AB KA 
 MAŠ₂ |HI×AŠ₂| SAG GA₂ KI |GA₂×NUN&NUN| BI EŠ₂ HUB₂ SAR SAR RI DIM₂ 
 AN UD A₂ DAM MA UD |GA₂×AN| LA 
 E₂ KIŠ NU IG EŠ₂ HA BA KU₄ RI EN 
 E₂ AN |EN.ZU| NA |NUN.LAGAR| NI GAL GAL LA GAN IG LA GAN NE DUH 
 GUD HA BA NI |GUM×ŠE| LU HA BA NI ŠAR₂ HA BA NI TAG 
 |AB₂×GAN₂@t| A₂ LAL E |KA×BALAG| HA BA GI₄ 
 |BALAG.LUL| GAR HI GI SI HA BA NI DI BALAG DI <unk>...
 AN DUN GI LU₂ GAR LU LU ME EN GAR GIŠ HA BA NI TAG 
 PIRIG DIM₂ <unk> TA NI₂ IL₂ LA MU NE 
 E₂ GAL MAH AN |SAL.TUG₂| E₂ GAL LA KA |HI×BAD| 
 HI GAN NI DUB₂ A NI LI GAN NI |ŠU.NAGA| 
 HI GAN NI GAM GAR HU MU NI |KA×GAR| 
 AN |SAL.TUG₂| |LAGAB×IGI@g| HU SAG@g KAK HU DIM₂ HA BA ZI GI EN AN |SAL.TUG₂| |LAGAB×(U.U.U)| HU 
 |EN.KID| KI EŠ₂ A LA GA₂ HA BA GUR RI EN 
 UD BI A UD NE KA GAN IB BI MAR TE@g GAN LAGAB LAGAB 
 IM DUN₃@g@g DUN₃@g@g RA IM |URU×MIN| LU |HI×AŠ₂| BI NI₂ BI A HU MU KALAM@g DU 
 NIM GIR₂ GIR₂ IM 7(DIŠ) BI TA AN NA UR GAN NI |KA×GAR| 
 UD TE |U.U.U| KA GA KI GAN IM |LAGAB×(U.U.U)| |LAGAB×(U.U.U)| 
 AN IM RI AN GAR |GA₂×AN| LA BA KA HU MU NI DUB₂ DUB₂ 
 IM AN NA KID A KI TA GU₂ GAN IM MA DA AB LAL...AN NA DA...SAG...
 |NI.UD| TUR TUR BI |NI.UD| GAL GAL BI 
 SIG₄ GA₂ DUB DIB GAN IM MI IB ZA BU UD BA AD 
 LUGAL ME EN NI₂ BA RA BA DA TE SU BA RA BA DA ZI 
 PIRIG TUR DA DIM₂ |URU×GU| RU UŠ HU MU BUR₂ BUR₂ 
 ANŠE EDIN NA DIM₂ HUB₂ GA₂ HU MU ŠU₂ ŠU₂ 
 ŠA₃ LA LA IG LA MU DU@s HU MU NI DAR DAR 
 |ANŠE.ARAD| AŠ DU DIM₂ DU@s MA MU NE 
 AN UD E₂ A NI EŠ₂ IGI NI GA₂ GA₂ NE 
 KASKAL <unk> |KASKAL.BU| |A.AN| ŠU HU MU LAGAB LAGAB 
 SAG UR SAG MU NE IGI HU MU KALAM@g DUH UŠ |A.AN|...LU A...A |TA×HI|...HI MI IL₂ 
 UD DIŠ A |EN.KID| KI |ŠEŠ.AB@g| KI MA AB AB BI HU MU AK 
 ŠEŠ KU LI MU DUN AN UD |A.AN| 
 E₂ GAL AN NI KI GAR RA |A.AN| BI HU MU KALAM@g DI NI |KA×A| 
 LUL MU |BALAG.LUL| 7(DIŠ) E EZEN RI |U.U.U| HA MA AN NE |U.U.U| 
 |SAL.UŠ.DAM| MU KI EL AN MUŠ₃ |SAL.TUG₂| HI LI AN KI A 
 |KA×GAR| |KA×A| BI A HU MU DA AN KU |A.AN| 
 NI₂ MU DI EŠ₂ |A.AN| BA RA AB KA 
 IGI IL₂ LA GA₂ GAN IB DU NE EN 
 ŠA₃ GI GUR₇ GA₂ AN TA GAN IB GI₄ 
 KA KA MA IM SAR RA MU 
 ZI A A MU KU₃ AN LUGAL TUR DA 
 AN |ŠEŠ.KI| LUGAL AN KI KID 
...
 ME...NA E A |LAGAR@g.DU| NE 
...UD |U.GUD| LI A EŠ₂ 
 LUGAL...GA₂ DIM₂ NAM KALAM@g E BA RA IG LA 
 AN NI DUN₃@g@g ZI MAH SAG GA₂ GAN IM MI IN GI KU₃ GI KU₃ ZI KU₃ 
 E₂ KUR ZA KUR NA GIŠ PA HA BA KU BA 
 BARA₂ UD RA GIŠ GU ZA DU@g GI NA SAG AN EŠ₂ HA BA IL₂ 
 NAM LUGAL LA A₂ HU MU NI MAH 
 KUR HU MU GAM GAM KALAM@g HU MU GI EN GI EN 
 AN UB DA 4(DIŠ) KALAM@g SAG SUM GA A BA MU MU GAN IM MI |HU.NA₂| 
 EZEN KU₃ GA₂ HU MU KALAM@g E NE 
 NAM MAH MU HU MU NI |IGI.RU| NE NE 
 A₂ MAH LUGAL LA |HI×BAD| SAL KA GA 
 AN |EN.ZU| E E₂ KIŠ NU IG TA 
 NAM UR SAG NAM KAL GA NAM TI GAR HI SAG E |U.U.U| |PA.HUB₂.DU| GA 
 A₂ MAH SUM MA AN NU NAM |NUN&NUN| RA 
 AN DUN GI KUR GUL GUL KALAM@g GI EN GI EN 
 ME AN KI A GABA RI NU TUK 
 AN DUN GI TUR |NUN&NUN| IG AN NA KID SAL KA GA 
 AN |ŠE.NAGA| ZAG SAL 
 AN DUN GI TUR |NUN&NUN| IG AN NA ZAG SAL

Provide the transliteration.

<SURFACE>
lugal-me-en šag₄-ta ur-saŋ-me-en
{d}šul-gi-me-en ba-tu-ud-de₃-en-na-ta nitah kalag-ga-me-en
piriŋ igi huš ušumgal-e tud-da-me-en
lugal an ub-da 4(diš)-ba-me-en
na-gada sipad saŋ gig₂-ga-me-en
nir-ŋal₂ diŋir kur-kur-ra-me-en
dumu u₃-tud-da {d}nin-sumun₂-kam-me-en
šag₄-ge pad₃-da an kug-ga-me-en
lu₂ nam tar-ra {d}en-lil₂-la₂-me-en
{d}šul-gi ki aŋ₂ {d}nin-lil₂-la₂-me-en
mi₂ zid dug₄-ga {d}nin-tur₅-ra-me-en
ŋeštug₂ šum₂-ma {d}en-ki-kam-me-en
lugal kalag-ga {d}nanna-a-me-en
piriŋ ka du₈-a {d}utu-u₃-me-en
{d}šul-gi hi-li-a pad₃-da {d}inana-me-en
anše-ŋir₂-nun-na kaskal-e du₇-u₃-me-en
anše-kur-ra har-ra-an-na kun sud-sud-me-en
dur₃ {d}šakkan₂-na kaš₄-e kiŋ₂-ŋa₂-me-en anše {d}šakkan₂ kaš₄-e ki aŋ₂-me-en
dub-sar gal-zu {d}nisaba-kam-me-en
nam-ur-saŋ-ŋu₁₀-gin₇ nam-kalag-ga-ŋu₁₀-gin₇...
ŋeštug₂-ŋa₂ šu hu-mu-ni-du₇-am₃
inim gen₆-na-bi ha-ma-da-sa₂-am₃
niŋ₂-si-sa₂-e ki ha-ba-aŋ₂-ŋa₂-am₃
niŋ₂-erim₂-e ki la-ba-ra-aŋ₂-ŋa₂-am₃
inim niŋ₂-erim₂ dug₄-ga hul ha-ba-ra-gig-ga-am₃
{d}šul-gi-me-en lugal kalag-ga saŋ-bi-še₃ e₃-a-me-en
a₂-nun-ŋal₂ zag-še-ni-še₃ hul₂-la i₃-me-en-na-ke₄-eš
ŋiri₃ hu-mu-gur kaskal kalam-ma-ke₄ si he₂-mi-sa₂-sa₂
danna hu-mu-gen₆ e₂ gal-la he₂-bi₂-du₃
zag-ba {ŋiš}kiri₆ he₂-bi₂-gub ki ni₂ dub₂-bu he₂-bi₂-ŋar he₂-bi₂-ib₂-du₃
zag-ba <unk> bi ki ri-ib du he₂-bi-ŋal₂
ki-bi lu₂ zu-a he₂-em-mi-tuš
sig-ta du igi-nim-ta du-e
a₂ sed₄-bi-še₃ ni₂ he₂-eb-ši-te-en-te-en
nitah har-ra-an-na du kaskal-e ŋi₆ ba-an-da-sa₂-a
iri du₃-a-gin₇ zi-ni ha-ba-ši-in-tum₃
mu-ŋu₁₀ ud ul-le₂-a-aš ŋa₂-ŋa₂-de₃ ka-ta nu-šub-bu-de₃
ar₂-ŋu₁₀ kalam-ma ak-ak-de₃ barag₂-barag₂-e-de₃
ka tar-ŋu₁₀ kur-kur-ra si-il-le-de₃
dub₃-tuku-me-en usu-ŋu₁₀ ib₂-zig₃-ge kaš₄-e kab₂ di-de₃
nibru{ki}ta šeg₁₂ urim₂{ki}ma-še₃
danna 1(diš)-gin₇ šu ni₁₀-ni₁₀-da šag₄-ŋu₁₀ ha-ma-ab-dug₄
piriŋ nam-šul-bi-ta nu-kuš₂-u₃ ne₃-ba gub-ba-me-en
{tug₂}niŋ₂-lam₂ ban₃-da ib₂-ŋa₂ ba-du₃
tum₁₂{mušen} nir <unk> sumur-bi dal-la-gin₇ a₂-ŋu₁₀ hu-mu-sud-sud
anzud{mušen} kur-bi-še₃ igi il₂-la-gin₇ dub₃-ŋu₁₀ hu-mu-bad-bad
iri ma-da ki ŋar-ŋar-ra-ŋu₁₀ ha-ma-sug₂-sug₂-ge-eš-am₃
uŋ₃ saŋ gig₂-ga u₈-gin₇ lu-a u₆ dug₃ ha-ma-ab-dug₄
maš₂ hur-saŋ-ŋa₂ ki-ur₃-bi-še₃ hub₂ sar-sar-re-gin₇
{d}utu a₂-dam-ma ud daŋal-la
e₂-kiš-nu-ŋal₂-še₃ ha-ba-kur₉-re-en
e₂ {d}suen-na tur₃ i₃ gal-gal-la he₂-ŋal₂-la he₂-bi₂-du₈
gud ha-ba-ni-gaz udu ha-ba-ni-šar₂ ha-ba-ni-šum
šem₅ a₂-la₂-e šeg₁₁ ha-ba-gi₄
tigi niŋ₂ dug₃-ge si ha-ba-ni-sa₂ balaŋ di <unk>...
{d}šul-gi lu₂ niŋ₂ lu-lu-me-en ninda ŋiš ha-ba-ni-tag
piriŋ-gin₇ <unk> ta ni₂ il₂-la-ŋu₁₀-ne
e₂-gal-mah {d}nin-e₂-gal-la-ka-kam
dub₃ he₂-ni-dub₂ a zal-le he₂-ni-tu₅
dub₃ he₂-ni-gam ninda hu-mu-ni-gu₇
{d}nin-immaₓ(|LAGAB×IGI@g|){mušen} sur₂-du₃{mušen}gin₇ ha-ba-zig₃-ge-en {d}nin-ninna₂{mušen}
nibru{ki}še₃ a-la-ŋa₂ ha-ba-gur-re-en
ud-bi-a ud-de₃ gu₃ he₂-eb-be₂ mar-uru₅ he₂-ni₁₀-ni₁₀
{tum₉}mir mir-ra {tum₉}u₁₈-lu murum-bi ni₂-bi-a hu-mu-un-ša₄
nim ŋir₂-ŋir₂ tum₉ 7(diš)-bi-ta an-na teš₂ he₂-ni-gu₇
ud te-eš dug₄-ga ki he₂-em-tuku₄-tuku₄
{d}iškur-re an niŋ₂-daŋal-la-ba gu₃ hu-mu-ni-dub₂-dub₂
im an-na-ke₄ a ki-ta gu₂ he₂-em-ma-da-ab-la₂...an-na-da...saŋ...
na₄ tur-tur-bi na₄ gal-gal-bi
murgu-ŋa₂ dub-dab he₂-em-mi-ib-za bu-ud-ba-ad
lugal-me-en ni₂ ba-ra-ba-da-te su ba-ra-ba-da-zig₃
piriŋ ban₃-da-gin₇ gur₅-ru-uš hu-mu-bur₂-bur₂
anše edin-na-gin₇ hub₂-ŋa₂ hu-mu-šu₂-šu₂
šag₄ la-la-ŋal₂-la-ŋu₁₀ kaš₄ hu-mu-ni-gun₃-gun₃
dur₃ dili du-gin₇ im₂-ma-ŋu₁₀-ne
{d}utu e₂-a-ni-še₃ igi i₃-ŋa₂-ŋa₂-de₃
kaskal <unk> danna-am₃ šu hu-mu-ni₁₀-ni₁₀
saŋ-ur-saŋ-ŋu₁₀-ne igi hu-mu-un-du₈-uš-am₃...lu-a...a-lal₃...he-mi-il₂
ud 1(diš)-a nibru{ki} urim₂{ki}ma eš₃-eš₃-bi hu-mu-ak
šeš gu₅-li-ŋu₁₀ šul {d}utu-am₃
e₂-gal an-ne₂ ki ŋar-ra-am₃ kaš hu-mu-un-di-ni-naŋ
nar-ŋu₁₀ tigi 7(diš)-e šir₃-re-eš ha-ma-an-ne-eš
nitalam-ŋu₁₀ ki-sikil {d}inana nin hi-li an ki-a
gu₇ naŋ-bi-a hu-mu-da-an-tuš-am₃
ni₂-ŋu₁₀ silim-eš₂-am₃ ba-ra-ab-dug₄
igi il₂-la-ŋa₂ he₂-eb-ŋen-ne-en
šag₄-ge guru₇-ŋa₂ an-ta he₂-eb-gi₄
inim-inim-ma im-sar-ra-ŋu₁₀
zi a-a-ŋu₁₀ kug {d}lugal-ban₃-da
{d}nanna lugal an ki-ke₄
...
me...na-e-a-ed₃-de₃
...ud ul-le-a-še₃
lugal...ŋe₂₆-gin₇-nam uŋ₃-e ba-ra-ŋal₂-la
an-ne₂ aga zid mah saŋ-ŋa₂ he₂-em-mi-in-gen₆ kug-sig₁₇ kug-zig₃ kug
e₂-kur za-gin₃-na {ŋiš}ŋidru ha-ba-dab₅-ba
barag babbar-ra {ŋiš}gu-za suhuš gen₆-na saŋ an-še₃ ha-ba-il₂
nam-lugal-la a₂ hu-mu-ni-mah
kur hu-mu-gam-gam kalam hu-mu-ge-en-ge-en
an ub-da 4(diš) uŋ₃ saŋ sig₁₀-ga-a-ba mu-ŋu₁₀ he₂-em-mi-sa₄
šir₃ kug-ŋa₂ hu-mu-un-e-ne
nam-mah-ŋu₁₀ hu-mu-ni-pad₃-de₃-ne
a₂ mah lugal-la-kam mi₂ dug₄-ga
{d}suen-e e₂-kiš-nu-ŋal₂-ta
nam-ur-saŋ nam-kalag-ga nam-til₃ niŋ₂ dug₃ saŋ-e-eš rig₇-ga
a₂ mah šum₂-ma {d}nu-nam-nir-ra
{d}šul-gi kur gul-gul kalam ge-en-ge-en
išib an ki-a gaba-ri nu-tuku
{d}šul-gi dumu nir-ŋal₂ an-na-ke₄ mi₂ dug₄-ga
{d}nisaba za₃-mi₂
{d}šul-gi dumu nir-ŋal₂ an-na za₃-mi₂